Tárgy: A Nemzeti Adatvédelmi és Információszabadság Hatóság (NAIH) kérdőíves megkeresése GDPR tudatosság növelése céljából

Tisztelt Vállalkozó!
 
A Nemzeti Adatvédelmi és Információszabadság Hatóság (NAIH) az uniós elvárásoknak megfelelően, kiemelt figyelmet fordít a magyarországi kis- és középvállalkozások adatvédelmi tudatosságának fejlesztésére, a gyakorlati problémák megoldására és megelőzésére.
Egy korábbi uniós projekt keretében 2019-20 között e célból külön információs vonalat működtetett és a beérkezett kérdések tapasztalatait is felhasználva részt vett egy kézikönyv összeállításában, mely magyarul is elérhető:  https://naih.hu/files/A-GDPR-egyszeruen-kis-es-kozepvallalkozasok-szamara.pdf
 2024-ben a NAIH ismét szeretné a kkv-kat megszólítani, ezúttal kifejezetten a szépség- és egészségiparban működő mikrovállalkozásokra fókuszálva és ehhez összeállított két rövid kérdőívet.
 A válaszadás hangsúlyozottan anonim, a felmérés során személyes adatok kezelésére nem kerül sor, ugyanakkor az érintettek részéről történő minél nagyobb számban történő válaszadás elengedhetetlenül szükséges ahhoz, hogy fény derüljön a problémákra és arra, hogy az adatvédelmi hatóság miben és hogyan tud hatékony segítséget nyújtani számukra.
A válaszokat kérjük 2024. április 10-ig küldjék meg az alábbi kérdőív(ek) kitöltésével.
A kérdőívek elérhetők – külön a szépségipar és külön az egészségügyi szolgáltatásokra vonatozóan – az alábbi linkekre kattintva:
https://ec.europa.eu/eusurvey/runner/adatvedelem-a-szepsegiparban
https://ec.europa.eu/eusurvey/runner/adatvedelem-az-egeszsegugyi-szolgaltatoknal
 
Köszönjük, hogy segíti munkánkat!
 Nemzeti Adatvédelmi és Információszabadság Hatóság (NAIH)


